இப்போது வெளிநாடுகளில் சிற்றிசன் எடுத்துக் கொண்டு பாதுகாப்பான நிலையில் இருந்து கொண்டு தமிழ் மக்களுடைய அரசியல் பற்றி வாய்ச்சவடால் எப்படிப் பேசுகின்றனர். இவர்கள் போன்றோர் தங்களுடைய பொழுது போக்கிற்காக மக்கள் படும் துன்பத்தை அசைபோடுவதே வழக்கமாக்கிக் கொண்டிருந்தனர். எனது இந்த விமர்சனத்தின் நோக்கம் யாரையும் இழிவு படுத்தவேண்டும் என்பதல்ல. எமது மக்களைப் பற்றி சிந்திக்கும் அடுத்த சந்ததிக்காகவும் இனிமேல் எமது போராட்டத்தை முன்னெடுக்கும் ஆர்வமுள்ள அனைவருக்கும் ஒரு பாடமாக எமது அனுபவம் இருக்க வேண்டும் என்பதற்காகத்தான். மக்கள் நலனை கருத்திற்கொண்டு செயற்படுதல் அதுவும் ஒற்றுமையுடன் செயற்படுதல் மிகவும் அவசியம் என்பதனையும் கூறி தீப்பொறியில் எனது கடைசிகாலப் பகுதி அனுபவங்களில் சிலவற்றை அனைவருடனும் பகிர்ந்து கொள்வதன் மூலம் ஆறுதல் அடைகின்றேன்.